cyanic-selkie/wikianc huggingface dataset:
Κέλσος
Το έργο του Κέλσου και η σημασία του
Ως εκ τούτου, στην εργασία που μας παρέδωσε ο Ωριγένης, δεν βλέπουμε παρά έναν πόλεμο μέχρις εσχάτων ανάμεσα στην ελληνορωμαϊκή παγανιστική θρησκεία και την διαρκώς αυξανόμενη χριστιανική πίστη. Φαίνεται πως, αν ο Χριστιανισμός κατόρθωνε να επιβιώσει, η μελλοντική του πορεία θα ήταν εξασφαλισμένη.
Η επίθεση που εξαπολύει ο Κέλσος ενάντια στον Χριστιανισμό ήταν διαφορετική από κάθε άλλη προηγούμενη επίθεση ή αντίθεση για τις οποίες γνωρίζουμε. Το έργο "Αληθής Λόγος" δεν γράφτηκε για να ικανοποιήσει τις ανάγκες κάποιας τοπικής κατάστασης ή μιας σύντομης μεταβατικής περιόδου. Δεν στοχεύει σε κάποια μεμονωμένη διαδικασία ή δόγμα. Αντίθετα χτυπά στο κέντρο αλλά και στην περιφέρεια του Χριστιανισμού.
Επιτίθεται στα χριστιανικά δόγματα περί Θεού και σωτηρίας, καυτηριάζει τις μυστικές συναντήσεις των Χριστιανών αλλά και τις διαιρέσεις τους και ασκεί έντονη κριτική στην Παλαιά Διαθήκη. Αν και η αμφισβήτηση του προς την Π.Δ. δεν στηρίζεται σε υπομονετική και λεπτομερή έρευνα, είναι βέβαιο πως ο ίδιος γνωρίζει καλά τη σχέση ανάμεσα στον Χριστιανισμό και την Π.Δ. και για το λόγο αυτό χτυπά εξίσου και εκείνη σε μια προσπάθεια να διαλύσει τις βάσεις ώστε να καταρρεύσει ολόκληρο το οικοδόμημα. Κατηγορεί τους Χριστιανούς επειδή έχουν αποστασιοποιηθεί από την παραδοσιακή Ιουδαϊκή θρησκεία. Αμφισβητεί τα χριστιανικά Ευαγγέλια, καθώς θεωρεί ότι αποτελούν αναξιόπιστες μαρτυρίες που κατέγραψαν και μεταβίβασαν οι ίδιοι οι Χριστιανοί.
Χαρακτηρίζει τον Χριστό ως μάγο και απατεώνα και επιχειρηματολογεί κατά της ενανθρώπησης του Θεού και της ανάστασής του. Κάποια θαύματα του Ιησού τα θεωρεί ως μυθοπλασίες των μαθητών του, ενώ γενικότερα δεν τα απορρίπτει ως γεγονότα καθώς τα θεωρεί αποτέλεσμα των μαγικών δυνάμεων που ασκούσε ο Ιησούς.
Διακωμωδεί και περιφρονεί τους χριστιανούς, οι οποίοι θεωρεί ότι στερούνται και της παραμικρής παιδείας. Τονίζει την τάση των Χριστιανών να επιδίδονται σε σχίσματα και αιρέσεις, ενώ στο κλείσιμο του έργου, τους καλεί να υποστηρίξουν τον Αυτοκράτορα και να συστρατευθούν μαζί του (8:73), αλλά και να αποδεχθούν τη συνδιοίκηση του στρατού (8:73) και τη διακυβέρνηση ακόμη της πατρίδας (8:75), το οποίο βέβαια για τους τότε χριστιανούς θα σήμαινε αποδοχή τη λατρείας του Αυτοκράτορα ως θεού (8:65), συμμετοχή σε διαδικασίες απόδoσης λατρείας σε "ειδωλολατρικές θεότητες" (8:66) και ορκωμοσία στον Αυτοκράτορα ως σε θεό (8:65, 8:67).
Ο Κέλσος ακόμη υποστηρίζει ότι ο Ιησούς είχε μελετήσει τον Πλάτωνα και ότι ο χριστιανισμός έλαβε πολλά στοιχεία από την ελληνική φιλοσοφία, αλλά τα διέστρεψε.
Ο Ωριγένης σχολιάζει σχετικά με τον Κέλσο:
Κριτική του έργου του
Ένα από τα μεγάλα του σφάλματα, το οποίο σε αρκετά σημεία αποδυναμώνει την κριτική του, είναι ότι δεν κατάφερε να διαχωρίσει τις θέσεις της επίσημης Χριστιανικής Εκκλησίας από τις αιρέσεις και κυρίως από τις τάσεις του Γνωστικισμού και φαίνεται να τις αντιμετωπίζει ισότιμα Στα 6:27 και 6:52 - 6:60 τα επιχειρήματα του Κέλσου στρέφονται ενάντια σε γνωστικιστικές αιρέσεις των οποίων τις θεωρίες συγχέει με τη διδασκαλία της Χριστιανικής Εκκλησίας. Οι ομάδες των γνωστικών θεωρούσαν τον Δημιουργό Θεό της Παλαιάς Διαθήκης διαφορετικό από τον Θεό, Πατέρα του Ιησού ενώ οι δύο θεοί βρίσκονταν σε διαμάχη:
(βλ. και εισαγωγή στο Κέλσος, Άπαντα, "Αληθής Λόγος", Κάκτος, 2001, σελ. 16 και σχόλια σελ. 279, 280). Το σημείο αυτό το τονίζει ιδιαίτερα ο Ωριγένης, ο οποίος και το χρησιμοποιεί ως αφορμή για να απορρίψει αρκετά σημεία της κριτικής του Κέλσου.
Εξωτερικοί σύνδεσμοι
Κατηγορία:Αρχαίοι φιλόσοφοι Κατηγορία:Νεοπλατωνικοί φιλόσοφοι Κατηγορία:Επικριτές του Χριστιανισμού
Βουπρασία
Η Βουπρασία ή Βουπράσιο ήταν πόλη Ομηρική, με βασιλιά τον Αμαρυγκέα και μετά το θάνατο του το γιο του Διώρη. Από τα ευρήματα της Βουπρασίας γνωρίζουμε ότι οι πρώτοι κάτοικοι της ήταν οι Θεσσαλοί. Την εποχή που έγινε η μετανάστευση των Θεσσαλών ένα κομμάτι από αυτούς, με αρχηγό τον Πύτιο, πατέρα του βασιλιά Αμαρυγκείδη, ήρθαν και εγκαταστάθηκαν στην εύφορη γη της Βουπρασίας. Το όνομα της το πήρε από την κύρια ασχολία των κατοίκων της που ήταν η ανατροφή και το εμπόριο βοοειδών.
Ιστορία
Σπουδαίοι σταθμοί στη ιστορία της Βουπρασίας είναι ο Τρωικός πόλεμος, οι Αρχαίοι Ολυμπιακοί Αγώνες, οι Μηδικοί πόλεμοι, ο Πελοποννησιακός πόλεμος, οι Ρωμαϊκοί χρόνοι, η ένδοξη περίοδος της βυζαντινής αυτοκρατορίας, η Φραγκοκρατία, η Τουρκοκρατία, ο πόλεμος της ανεξαρτησίας του 1821 και η σύγχρονη περίοδος.
Τρωικός Πόλεμος
Κατά την περίοδο του τρωικού πολέμου η Βουπρασία συμμετείχε στην εκστρατεία με βασιλιά τον Δίωρη τον Αμαρυγκείδη, μαζί με άλλες πόλεις των Επειών, μεταξύ τους και η Υρμίνη (το σημερινό Κουνουπέλι), με σαράντα πλοία,. Την Υρμίνη ίδρυσε ο Άκτορας, αδελφός του Αυγεία, δίνοντας στην πόλη το όνομα της μητέρας του, Υρμίνα. Η συμμετοχή των Βουπράσιων ήταν συνεχής μαζί με άλλους αθλητές από την Ηλεία. Χαρακτηριστικά ο Όμηρος στην Ιλιάδα αναφέρει το διάλογο του βασιλιά της Πύλου Νέστορα με τον Αχιλλέα στους αγώνες που έκανε ο τελευταίος για το θάνατο του Έκτορα. Εκεί αναφέρει πως ο Νέστορας συμμετείχε στους αγώνες που έγιναν στο Βουπράσιο, όταν πέθανε ο βασιλιάς του Αμαρυγκείδης, σύμμαχος και σύγχρονος του βασιλιά της Ήλιδας Αυγεία: "Πού είναι η νιότη μου και η ανδρεία εκείνη, που στο Βουπράσι εφάνη, σαν έθαπταν οι Επειοί τον μέγα πολέμαρχο Αμαρυγκέα, και έθεσαν αγώνα τα παιδιά του...".
Βυζαντινή Περίοδος
Μεγάλη ακμή γνωρίζει η Βουπρασία κατά τους Βυζαντινούς και Φράγκικους χρόνους. Μεταξύ των χωριών Ψάρι και Μανωλάδας (λένε ότι το όνομα της το πήρε από το όνομα της πριγκίπισσας της Υρμίνης Μανωλιάσσας), πιθανόν στο σημείο που είναι κτισμένη η Βάρδα έγινε το 1316 μ.χ. μάχη μεταξύ της μοίρας των Καταλωνίων, με αρχηγό τον Φερδινάρδο της Μαγιόρκας και των Ελλήνων. Οι Καταλωνοί νικήθηκαν και ο αρχηγός τους αποκεφαλίστηκε. Σημαντικό μνημείο είναι η εκκλησία της Παλαιοπαναγιάς στη Μανολάδα, βυζαντινού ρυθμού, που σώζεται μέχρι και σήμερα.
Τουρκοκρατία και Επανάσταση
Η επανάσταση του 1821 βρίσκει τους Βουπράσιους δίπλα στον στρατηγό Σισίνη, ο οποίος είχε στρατολογήσει αγωνιστές από τη Βουπρασία (Παν. Μητρόπουλος, Γερανδρέας Τσουρούλας από το Πεντένι και άλλους). Το 1821 από τη Βάρδα πέρασε ο Θεόδωρος Κολοκοτρώνης με 10.000 στρατό για να πολιορκήσει τους Τούρκους στο κάστρο των Πατρών. Ο Γιουσούφ πασάς το 1823 λεηλάτησε την περιοχή αρπάζοντας 4.000 γιδοπρόβατα και 300 αγελάδες. Το 1824 οι Τούρκοι περνώντας από τη Βουπρασία πηγαίνοντας για Λεχαινά και Ανδραβίδα, έσφαξαν πολλούς Βουπράσιους και πήραν αιχμαλώτους 43 γυναίκες και παιδιά. Ακόμη καταστροφικό ήταν το πέρασμα του Ιμπραήμ πασά από τη Βουπρασία πηγαίνοντας με τα στρατεύματα του για την Πάτρα και το Μεσολόγγι.
Πάρκο Ειρήνης της Χιροσίμα
Το Πάρκο Ειρήνης της Χιροσίμα (広島平和記念公園) είναι ένα μεγάλο πάρκο στο κέντρο της Χιροσίμα στην Ιαπωνία, αφιερωμένο στη μνήμη των θυμάτων της πυρηνικής επίθεσης που δέχτηκε η πόλη στις 6 Αυγούστου 1945. Υπάρχουν διάφορα μνημεία και κτίρια μέσα στο πάρκο, το καθένα αφιερωμένο σε μια διαφορετική πλευρά της επίθεσης.
Βουπρασία
Τουρκοκρατία και Επανάσταση
Αναφορές για τη Βουπρασία συναντάμε στον Παυσανία, ο οποίος την επισκέφθηκε το 173 π.Χ. και αναφέρει τον ποταμό Βέργα, ο οποίος ονομάζετο "βαδύ ύδωρ" στον Ηρόδοτο, ο οποίος μας πληροφορεί για τη συμμετοχή στους Μηδικούς πολέμους, καθώς επίσης και στους Στράβωνα, Απολλόδωρο, Πουκεβίλ, Μακρυγιάννη, στο συγγραφέα-γυμνασιάρχη Γεώργιο Παπανδρέου και στον ντόπιο Αλέξανδρο Τσίρο.
Πάρκο Ειρήνης της Χιροσίμα
Μνημείο Ειρήνης
Το Μνημείο Ειρήνης της Χιροσίμα, γνωστό και σαν Θόλος της Ατομικής Βόμβας, είναι ότι απέμεινε από τον εκθεσιακό χώρο προώθησης βιομηχανικών προϊόντων της πόλης. Το κτίριο ήταν το πλησιέστερο στο υπόκεντρο της ατομικής έκρηξης που έμεινε όρθιο. Διατηρείται στην κατάσταση που ήταν αμέσως μετά την επίθεση για να θυμίζει την καταστροφική δύναμη των πυρηνικών όπλων. Είναι ίσως το πιο γνωστό σύμβολο του πάρκου και της πυρηνικής επίθεσης.
Βουπρασία
Παραπομπές
Κατηγορία:Πόλεις της αρχαίας Ηλείας
Πάρκο Ειρήνης της Χιροσίμα
Μνημείο Ειρήνης των Παιδιών
Το Μνημείο Ειρήνης των Παιδιών είναι ένα άγαλμα αφιερωμένο στη μνήμη των παιδιών που πέθαναν εξαιτίας του βομβαρδισμού και κατασκευάστηκε το 1958. Είναι το άγαλμα ενός κοριτσιού με απλωμένα χέρια, ενώ πάνω από το κορίτσι πετά ένας γερανός. Το γλυπτό βασίζεται στην αληθινή ιστορία της Σαντάκο Σασάκι, μιας νεαρής κοπέλας που πέθανε από τη ραδιενέργεια της βόμβας λίγα χρόνια μετά την επίθεση. Η Σαντάκο πίστευε ότι αν έφτιαχνε χίλιους οριγκάμι γερανούς θα θεραπευόταν. Μέχρι και σήμερα, άνθρωποι (κυρίως παιδιά) απ' όλο τον κόσμο φτιάχνουν τέτοιους χάρτινους γερανούς και τους στέλνουν στη Χιροσίμα όπου τοποθετούνται κοντά στο άγαλμα. Οι γερανοί (στο σύνολό τους περίπου δέκα εκατομμύρια μέχρι σήμερα) περνιούνται σε κλωστή ή γίνονται κολάζ συνθέτοντας εικόνες που μεταφέρουν μηνύματα για την ειρήνη και την παγκόσμια συμφιλίωση. Κατόπιν ανακυκλώνονται σε σελιδοδείκτες, σημειωματάρια κ.α. αναμνηστικά που διατίθενται στο πωλητήριο του πάρκου.
Τύμβος της Ατομικής Βόμβας
Ο Τύμβος είναι ένα μεγάλο ανάχωμα, που καλύπτεται από γρασίδι, και στο εσωτερικό του βρίσκεται η τέφρα περίπου 70.000 θυμάτων της βόμβας που δεν αναγνωρίστηκαν.
Κενοτάφιο των Κορεατών
Από τη βόμβα που έπληξε τη Χιροσίμα βρήκαν το θάνατο περίπου 20.000 Κορεάτες. Η επιγραφή στο μνημείο αναφέρει Στα θύματα από την Κορέα δεν έγινε κηδεία ή μνημόσυνο και οι ψυχές τους περιπλανούνταν για χρόνια μη μπορώντας να περάσουν στον παράδεισο.
Κενοτάφιο
Κοντά στο κέντρο του πάρκου υπάρχει ένα τσιμεντένιο μνημείο σε σχήμα αψίδας που στεγάζει ένα κενοτάφιο με τα ονόματα όλων των ανθρώπων που δολοφονήθηκαν από τη βόμβα. Το Κενοτάφιο φέρει τον επικήδειο Αναπαυθείτε εν Ειρήνη, γιατί το λάθος δεν θα επαναληφθεί. Κοιτάζοντας κάποιος μέσα από την αψίδα βλέπει τη Φλόγα της Ειρήνης και το Θόλο της Ατομικής Βόμβας.
Φλόγα της Ειρήνης
Η Φλόγα της Ειρήνης είναι άλλο ένα μνημείο αφιερωμένο στα θύματα της βόμβας που κατέστρεψε τη Χιροσίμα, αλλά εξυπηρετεί κι άλλον ένα σκοπό. Η φλόγα θα παραμείνει αναμμένη έως ότου καταστραφεί και η τελευταία πυρηνική βόμβα στον πλανήτη και η ανθρωπότητα διαφύγει τον κίνδυνο της πυρηνικής εξόντωσης.
Καμπάνα της Ειρήνης
Η Καμπάνα της Ειρήνης βρίσκεται κοντά στο Μνημείο των Παιδιών και αποτελείται από μια μεγάλη γιαπωνέζικη καμπάνα μέσα σε μια μικρή ανοικτή κατασκευή. Οι επισκέπτες μπορούν να χτυπήσουν την καμπάνα, σαν έκκληση για την παγκόσμια ειρήνη, και ο δυνατός και μελωδικός της χτύπος ακούγεται συχνά μέσα στο Πάρκο.
Πάνω στην καμπάνα υπάρχει μια επιγραφή στα ελληνικά, τα γιαπωνέζικα και τα σανσκριτικά: γνώθι σαυτόν. Η καμπάνα δωρήθηκε στο Πάρκο από την ελληνική Πρεσβεία, που διάλεξε το πιο ταιριαστό αρχαίο ρητό του Σωκράτη. Η επιγραφή μεταφράστηκε στα σανσκριτικά από τον Ινδό Πρέσβη, και στα ιαπωνικά από έναν πανεπιστημιακό.
Εθνικό Μέγαρο Ειρήνης της Χιροσίμα στη Μνήμη των Θυμάτων της Ατομικής Βόμβας
Το Εθνικό Μέγαρο Ειρήνης της Χιροσίμα στη Μνήμη των Θυμάτων της Ατομικής Βόμβας είναι μια προσπάθεια της ιαπωνικής κυβέρνησης να τιμηθεί η μνήμη των θυμάτων της ατομικής βόμβας. Είναι επίσης μια έκφραση της επιθυμίας του ιαπωνικού λαού για πραγματική και οριστική ειρήνη. Το Μέγαρο περιέχει διάφορες εκθέσεις. Στη στέγη, κοντά στην είσοδο του υπόγειου μνημείου, βρίσκεται ένα ρολόι σταματημένο στις 8:15, ώρα που εξερράγη η βόμβα. Το μουσείο περιλαμβάνει αίθουσα διαλέξεων, βιβλιοθήκη, αίθουσα προσωρινών εκθέσεων, και τράπεζα πληροφοριών σχετικών με τα θύματα. Ένα από τα πιο εντυπωσιακά εκθέματα είναι η Αίθουσα Μνήμης, στην οποία βρίσκεται ένα πανόραμα 360 μοιρών της κατεστραμμένης Χιροσίμα, που δημιουργήθηκε με 140.000 ψηφίδες, όσες και τα θύματα που εκτιμάται ότι προκάλεσε η επίθεση έως το τέλος του 1945.
Μουσείο Ειρήνης της Χιροσίμα
Το Μουσείο Ειρήνης της Χιροσίμα είναι το κύριο μουσείο του πάρκου και σκοπός του είναι η ενημέρωση των επισκεπτών σχετικά με την ατομική βόμβα. Περιέχει εκθέματα και πληροφοριακό υλικό που καλύπτουν τα γεγονότα που οδήγησαν στον πόλεμο, το ρόλο της Χιροσίμα στον πόλεμο μέχρι το βομβαρδισμό, και εκτεταμένες πληροφορίες για το βομβαρδισμό και τις επιπτώσεις του, μαζί με πολλά αντικείμενα και φωτογραφίες.
Πύλες της Ειρήνης
Αυτό το μνημείο είναι πρόσφατη προσθήκη, και αποτελείται από έξι πύλες πάνω στις οποίες γράφεται η λέξη "ειρήνη" σε σαρανταοκτώ γλώσσες. Οι πύλες είναι περίπου πέντε μέτρα ψηλές και δυο μέτρα πλατιές.
Μέσα στο Πάρκο υπάρχουν ακόμα περίπου πενήντα μικρότερα μνημεία αφιερωμένα στη μνήμη των θυμάτων της καταστροφής της Χιροσίμα.
Τελετή Μνήμης για την Ειρήνη
Κάθε χρόνο στις 6 Αυγούστου, "Ημέρα της Ατομικής Βόμβας", η Πόλη της Χιροσίμα διοργανώνει Τελετή Μνήμης για να τιμηθεί η μνήμη των νεκρών και να ανανεωθεί η ευχή για παγκόσμια και μόνιμη ειρήνη. Η τελετή γίνεται μπροστά στο Κενοτάφιο και παίρνουν μέρος πολλοί πολίτες και οικογένειες των θυμάτων.
Εξωτερικοί σύνδεσμοι
Κατηγορία:Χιροσίμα Κατηγορία:Πάρκα στην Ιαπωνία
Ψυχώ
Το Ψυχώ (πρωτότυπος τίτλος: Psycho) είναι κλασική ταινίας τρόμου μυστηρίου σκηνοθετημένη από τον Άλφρεντ Χίτσκοκ, σε σενάριο του Τζόσεφ Στέφανο. Βασισμένη στο ομώνυμο μυθιστόρημα του Ρόμπερτ Μπλοχ, η υπόθεση της ταινίας εξελίσσεται γύρω από τους φόνους που διαπράττονται σε ένα απομονωμένο μοτέλ από έναν ψυχωτικό δολοφόνο. Η ταινία γνώρισε μεγάλη επιτυχία μόλις κυκλοφόρησε, και θεωρείται μέχρι σήμερα μια από τις κορυφαίες στο είδος της. Έχουν γυριστεί πολλές συνέχειες, καθώς και ένα ριμέικ. Το 1992 η ταινία η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών. , ενώ το 1998 έλαβε την 18η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου.
Υπόθεση
Στο Φοίνιξ, Αριζόνα, δύο εραστές, η Μάριον Κρέιν (Τζάνετ Λι) και ο Σαμ Λούμις (Τζον Γκάβιν) βρίσκονται σε ένα ξενοδοχείο στο κέντρο της πόλης και συζητούν για τα προβλήματά τους. Τα οικονομικά του Σαμ δεν τους επιτρέπουν να παντρευτούν. Δυστυχισμένη και απεγνωσμένη να βελτιώσει την κατάσταση, η Μάριον κλέβει 40.000 δολάρια μετρητά από το γραφείο στο οποίο εργάζεται. Στην συνέχεια, μαζεύει τα πράγματά της και φεύγει από την πόλη. Επισκέπτεται για τελευταία φορά το κατάστημα στο οποίο εργάζεται ο Σαμ (Καλιφόρνια), αλλά η συμπεριφορά της κινεί υποψίες στους υπόλοιπους.
Η Μάριον οδηγεί όλη τη νύχτα στην βροχή, και, εξαντλημένη, παρκάρει σε μια γωνιά του δρόμου και αποκοιμιέται μέσα στο αυτοκίνητο. Το επόμενο πρωί, συνεχίζει τον δρόμο της, αλλά ένα περιπολικό την ακολουθεί. Εκείνη θα αλλάξει αυτοκίνητο και στο τέλος οι αστυνομικοί θα την χάσουν. Το βράδυ εντοπίζει ένα μικρό μοτέλ που μοιάζει απομονωμένο, και αποφασίζει να σταματήσει εκεί.
Ο ιδιοκτήτης του μοτέλ, ο Νόρμαν Μπέητς (Άντονι Πέρκινς) είναι ένας φαινομενικά συμπαθητικός και εξυπηρετικός νέος, που ζει μοναχικά στο απέναντι σπίτι μαζί με την άρρωστη μητέρα του. Η Μάριον δέχεται να δειπνήσει μαζί του, παρά τις αντιρρήσεις της μητέρας του (την ακούει να τον μαλώνει στο σπίτι τους) και, αργότερα, αποκαμωμένη, πηγαίνει στο δωμάτιό της για να κάνει ντους, χωρίς όμως να ξέρει ότι ο Νόρμαν την παρακολουθεί από μια τρύπα στον τοίχο.
Καθώς εκείνη βρίσκεται στο ντους, μία σκοτεινή και θολή γυναικεία φιγούρα την πλησιάζει αργά. Προτού εκείνη προλάβει να αντιδράσει, η φιγούρα τραβά την κουρτίνα του μπάνιου και την μαχαιρώνει.
Λίγη ώρα αργότερα, ο Νόρμαν μπαίνει στο μπάνιο και έντρομος αντικρίζει το πτώμα της νεαρής γυναίκας. Για να προστατεύσει την μητέρα του, εξαφανίζει κάθε πιθανό στοιχείο βυθίζοντας το αυτοκίνητο, το πτώμα και όλα τα υπάρχοντα της Μάριον (μαζί με τα λεφτά) σε έναν βάλτο κοντά στο μοτέλ.
Η εξαφάνιση της Μάριον, μαζί με τα λεφτά, είναι η αφορμή για να διεξαχθεί μία εντατική έρευνα. Ο ιδιωτικός ντετέκτιβ Μίλτον Άρμπογκαστ (Μάρτιν Μπάλσαμ) προσλαμβάνεται για να την βρει. Ανακαλύπτει ότι η Μάριον είχε περάσει από το μοτέλ του Μπέητς αλλά προτού προλάβει να ενημερώσει την αδερφή της Μάριον, την Λάιλα, ή τον Σαμ, βρίσκει και αυτός ακαριαίο θάνατο από την ίδια μυστηριώδη γυναικεία φιγούρα.
Όταν πλέον έχουν περάσει αρκετές ώρες χωρίς κανένα τηλεφώνημα από τον Άρμπογκαστ, οι δυο τους (Λάιλα και Σαμ) αρχίζουν να ανησυχούν. Καταλήγουν στο συμπέρασμα ότι κάτι δεν πάει καλά με τον μοναχικό ιδιοκτήτη του μοτέλ και αποφασίζουν να πάνε να δουν. Επισκέπτονται τον Νόρμαν σαν ανδρόγυνο και στην συνέχεια, ερευνούν εξονυχιστικά το δωμάτιο που έμενε η Μάριον, και η Λάιλα βρίσκει ένα κομματάκι χαρτί με τον αριθμό 40.000 πάνω. Υποθέτοντας ότι η μητέρα του Νόρμαν θα γνωρίζει τι συνέβη, πηγαίνει κρυφά στο σπίτι, ενώ ο Σαμ τον απασχολεί. Οι ερωτήσεις του κάνουν τον Νόρμαν νευρικό και τον οδηγούν στην βία. Σύντομα ο Σαμ πέφτει αναίσθητος κάτω, και ο Νόρμαν τρέχει στο σπίτι του.
Εντωμεταξύ, η Λάιλα ψάχνει στο κελάρι και ανακαλύπτει έντρομη πως η μητέρα του Νόρμαν δεν είναι τίποτε άλλο παρά ένα σαπισμένο πτώμα. Ακριβώς εκείνη την στιγμή ο Νόρμαν έρχεται καταπάνω της, ντυμένος με ρούχα ίδια με της μητέρας του, και με περούκα. Καθώς είναι έτοιμος να την σκοτώσει με το μεγάλο κουζινομάχαιρο που κρατά, ο Σαμ, ο οποίος έχει ανακτήσει τις αισθήσεις του, τον αρπάζει και τον συγκρατεί, σώζοντας την.
right|thumb|200px|Ο [[Νόρμαν Μπέητς|Νόρμαν Μπέιτς]]
Στο τέλος της ταινίας, ένας ψυχίατρος εξηγεί σ' αυτούς και στις αρχές πως η μητέρα είναι ζωντανή, τουλάχιστον στην ψυχή του Νόρμαν. Στην πραγματικότητα, όταν ο Νόρμαν την δολοφόνησε, πριν δέκα χρόνια, προσπάθησε να διαγράψει από την μνήμη του το έγκλημα, φέρνοντάς την πίσω στην ζωή. Το να διατηρεί το πτώμα της δεν ήταν αρκετό γι' αυτόν, έτσι και ένα μέρος του εαυτού του υιοθέτησε την προσωπικότητά της. Μιλούσε σαν εκείνη, σκεφτόταν σαν εκείνη, και ακόμα ντυνόταν με τα ρούχα της, στην προσπάθειά του να σβήσει τις ενοχές του. Και επειδή ο Νόρμαν και η μάνα του, ενόσω εκείνη ζούσε, έτρεφαν παθολογική ζήλια ο ένας για τον άλλον, η δεύτερη προσωπικότητα στο μυαλό του, ήταν εκείνη που δολοφονούσε τις γυναίκες που πιθανώς του άρεσαν, όπως η Μάριον. Ακόμη, ο ψυχίατρος τους εξήγησε ότι όταν δύο προσωπικότητες διεκδικούν το ίδιο μυαλό, γίνεται πάλη, και μόνο μία από αυτές θα επικρατήσει.
Τα τελευταία πλάνα δείχνουν τον Νόρμαν στο κελί του, με το μυαλό του πλέον ολότελα δοσμένο στην προσωπικότητα της μητέρας του. Χαμογελά όσο σκέφτεται πως στο τέλος οι αρχές θα καταλάβουν ότι ο Νόρμαν ήταν ο δολοφόνος, και όχι "εκείνη". Χαρακτηριστική η μοχθηρή σκέψη του: Θα δουν πως ούτε αυτή την μικρή μύγα δε μπορώ να πειράξω...
Υποδοχή και βραβεία
Η ταινία έκανε τεράστια εμπορική επιτυχία, αλλά συνάντησε και αντιδράσεις από τους πουριτανούς της εποχής. Οι κριτικές ήταν αρχικά ανάμεικτες αλλά μετά την επιτυχία της ταινίας οι κριτικοί άρχισαν να βλέπουν την ταινία πιο θετικά. Η Τζάνετ Λι βραβεύτηκε με Χρυσή Σφαίρα Β' Γυναικείου Ρόλου για την ερμηνεία της στην ταινία κι ο Άλφρεντ Χίτσκοκ προτάθηκε για βραβείο καλύτερης σκηνοθεσίας από το Σωματείο Αμερικανών Σκηνοθετών. Όταν ανακοινώθηκαν οι υποψηφιότητες για τα βραβεία Όσκαρ η ταινία έλαβε 4 υποψηφιότητες μεταξύ των οποίων και για Όσκαρ Σκηνοθεσίας. Η Τζάνετ Λι που ήταν υποψήφια για Όσκαρ Β' Γυναικείου Ρόλου έχασε το βραβείο από από τη Σίρλεϊ Τζόουνς για την ταινία του Ρίτσαρντ Μπρουκς Είμαστε διεφθαρμένοι; (Elmer Gantry) ενώ ο Χίτσκοκ έχασε το Όσκαρ Σκηνοθεσίας από τον Μπίλι Γουάιλντερ για την ταινία Η γκαρσονιέρα (The Apartment) που κέρδισε επίσης και το Όσκαρ Καλύτερης Ταινίας. Η ταινία δεν κατάφερε τελικά να αποσπάσει κανένα Όσκαρ.
Βραβεία Ακαδημίας Κινηματογράφου (Όσκαρ)
Υποψηφιότητα:
Διαχρονικότητα
Η ταινία με την πάροδο του χρόνου έλαβε θρυλική υπόσταση και αποτελεί πλέον ένα από τα πιο αναγνωρίσιμα έργα του σκηνοθέτη. Ένα από τα κυρίαρχα χαρακτηριστικά της ταινίας είναι πως παρ' ότι διαδραματίζονται σκηνές άγριων δολοφονιών, είναι κινηματογραφημένες με τέτοιο τρόπο ώστε να μην παρουσιάζεται στον θεατή ωμή βία, παρά μόνο τρόμος. Το 2006 η ταινία ψηφίστηκε από την Ένωση Κριτικών Κινηματογράφου του Σικάγου ως η πιο τρομακτική ταινία όλων των εποχών. . Το Αμερικανικό Ινστιτούτο Κινηματογράφου τη συμπεριέλαβε σε πολλές από τις λίστες με τις καλύτερες ταινίες όλων των εποχών. Το 1998 συμπεριλήφθη στην λίστα με τις 100 καλύτερες ταινίες όλων των εποχών καταλαμβάνοντας τη 18η θέση, ενώ στην επετειακή ψηφοφορία του 2008, σκαρφάλωσε στη 14η θέση στην καινούργια λίστα με τις 100 καλύτερες ταινίες. Έλαβε επίσης την πρώτη θέση στη λίστα 100 Χρόνια...100 Τρόμοι και ο Νόρμαν Μπέητς έλαβε την 2η θέση στη λίστα με τους 50 διαβολικούς χαρακτήρες όλων των εποχών. Το περιοδικό Premiere την κατέταξε στην 4η θέση στη δική του λίστα με τις 100 καλύτερες ταινίες όλων των εποχών, ενώ το περιοδικό Entertainment Weekly τη συμπεριέλαβε επίσης στην 11η θέση στη λίστα με τις καλύτερες 100 ταινίες.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1960 Κατηγορία:Ταινίες παραγωγής Paramount Pictures Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Αμερικανικές θρίλερ ταινίες Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές ταινίες μυστηρίου Κατηγορία:Αμερικανικές ταινίες ψυχολογικού τρόμου Κατηγορία:Αμερικανικές ψυχολογικές θρίλερ ταινίες Κατηγορία:Ταινίες με μουσική σύνθεση Μπέρναρντ Χέρμαν Κατηγορία:Ταινίες γυρισμένες στην Αριζόνα Κατηγορία:Αμερικανικές θρίλερ ταινίες τρόμου Κατηγορία:Ταινίες γυρισμένες στην Καλιφόρνια Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες βασισμένες σε αμερικανικά μυθιστορήματα
Καλλιτεχνικό Σχολείο Γέρακα
Το Καλλιτεχνικό Σχολείο Γέρακα είναι δημόσιο σχολείο δευτεροβάθμιας εκπαίδευσης (Γυμνάσιο & Λύκειο) που βρίσκεται στον Γέρακα του δήμου Παλλήνης Αττικής. Είναι είναι το πρώτο σχολείο αυτού του τύπου που λειτούργησε στην Ελλάδα και ξεκίνησε την λειτουργία του τον Ιανουάριο του 2004. Είναι υπερτοπικό Σχολείο και δέχεται μαθητές από όλο το λεκανοπέδιο της Αττικής
Ίδρυση
Το Καλλιτεχνικό Σχολείο Γέρακα ιδρύθηκε στα τέλη του 2003 (Ν. 3194/2003 ΦΕΚ 267 τ. Α΄) και ξεκίνησε τη λειτουργία του τον Ιανουάριο του 2004, αρχικά ως Γυμνάσιο. Σήμερα λειτουργεί ως ενιαίο σχολείο με την ονομασία Καλλιτεχνικό Γυμνάσιο με Λυκειακές Τάξεις με κοινή Διεύθυνση και εκπαιδευτικό προσωπικό. Προσωρινά στεγάστηκε στο κτήριο του 2ου Λυκείου Γέρακα. Από τον Σεπτέμβριο του 2013 μεταφέρθηκε σε δικό του κτίριο.
Σκοπός των Καλλιτεχνικών Σχολείων
Τα Καλλιτεχνικά Σχολεία έκαναν για πρώτη φορά την εμφάνισή τους στην Ελλάδα το 2004 και, σύμφωνα με το ΦΕΚ ίδρυσής, τους σκοπός τους «είναι η προετοιμασία, η ενθάρρυνση και η στήριξη του ενδιαφέροντος των μαθητών για τις τέχνες, η καλλιέργεια και η εκπαίδευση των δεξιοτήτων και κλίσεων που διαθέτουν και η κατάρτιση των νέων που επιθυμούν να ακολουθήσουν επαγγελματική κατεύθυνση στο χώρο του θεάτρου, του χορού και των εικαστικών τεχνών, χωρίς, παράλληλα, να υστερούν σε γενική παιδεία, εάν τελικά επιλέξουν άλλον τομέα επιστημονικής ή επαγγελματικής κατεύθυνσης».
Διδακτικό προσωπικό
Το διδακτικό προσωπικό των Καλλιτεχνικών Σχολείων διακρίνεται σε:
Κατευθύνσεις - καλλιτεχνικά μαθήματα
Η διαδικασία επιλογής και εγγραφής μαθητών στην Α΄ τάξη των Καλλιτεχνικών Σχολείων γίνεται σε καθορισμένες ημερομηνίες κατόπιν ειδικών εξετάσεων και μετά από σχετική αίτηση που οφείλουν να υποβάλουν οι γονείς ή οι κηδεμόνες των μαθητών. Διενεργείται κατά το δεύτερο δεκαπενθήμερο του Ιουνίου κάθε σχολικού έτους και για την επιλογή των μαθητών συγκροτείται «Επιτροπή Επιλογής Μαθητών» για καθεμιά από τις κατευθύνσεις, η οποία ορίζεται με Απόφαση της οικείας Περιφερειακής Διεύθυνσης Εκπαίδευσης για κάθε Καλλιτεχνικό Σχολείο. Οι κατευθύνσεις οι οποίες υπάρχουν και στις οποίες μπορούν να υποβάλλουν αιτήσεις είναι οι εξής: Στο Σχολείο διδάσκονται όλα τα μαθήματα γενικής παιδείας των δημόσιων σχολείων και επιπλέον μαθήματα καλλιτεχνικής παιδείας διαφορετικά ανά κατεύθυνση,
Κατεύθυνση χορού
Στην κατεύθυνση του χορού τα μαθήματα αφορούν τη διδασκαλία κλασικού, σύγχρονου και παραδοσιακού χορού, την εξοικείωση με τους ρυθμούς, τα μουσικά μέτρα, τον αυτοσχεδιασμό και τη χορογραφία καθώς και στοιχειώδεις γνώσεις για τη θεωρία και την ιστορία της μουσικής και της τέχνης ώστε οι μαθητές βιωματικά να οδηγηθούν σε δραματουργική επεξεργασία ενός καλλιτεχνικού έργου:
Κατεύθυνση εικαστικών τεχνών
Στην κατεύθυνση των Εικαστικών επιδιώκεται η ενίσχυση της δημιουργικότητας, της έκφρασης και του πειραματισμού με χρήση ποικίλων υλικών και μέσων και τεχνικών που εξοικειώνουν τους μαθητές με τις αισθητικές αξίες της τέχνης, ενισχύουν την ικανότητα τους να προσεγγίζουν το φυσικό ή δομημένο περιβάλλον, να διερωτώνται και να αναπτύσσουν κριτική στάση απέναντι σε έννοιες και μορφές της τέχνης:
Κατεύθυνση θεάτρου - κινηματογράφου
Στην κατεύθυνση του Θεάτρου-Κινηματογράφου το πρόγραμμα επικεντρώνεται στη διερεύνηση  των δυνατοτήτων και των ορίων των εκφραστικών τους μέσων, τη σταδιακή εξοικείωση με τις συμβάσεις του θεατρικού/δραματικού πλαισίου, την προφορική αφήγηση, την ανάγνωση κειμένου, τη δημιουργική γραφή και την προετοιμασία για παρουσιάσεις έργων σε κοινό. Οι μαθητές διδάσκονται υποκριτική, φωνητική, αισθητική του κινηματογράφου, βασικές αρχές σκηνοθεσίας, κινηματογραφικής τεχνολογίας - μοντάζ όπως και computer animation:
Εξωτερικοί σύνδεσμοι
Κατηγορία:Καλλιτεχνικά Σχολεία της Ελλάδας
Καζάν
Το Καζάν (ρωσικά: Каза́нь) είναι πόλη της Ρωσίας, η πρωτεύουσα του Ταταρστάν. Έχει πληθυσμό 1.143.535 κατοίκους σύμφωνα με την απογραφή του 2010 και βρίσκεται στη συμβολή των ποταμών Βόλγα και Καζάνκα στην κεντρική Ευρωπαϊκή Ρωσία.
Η ιστορία του αρχίζει πιθανότατα από τον 13ο αιώνα, την εποχή της Βουλγαρίας του Βόλγα. Το 1438 έγινε η πρωτεύουσα του Χανάτου του Καζάν. Το 1552 την κατέλαβε η Ρωσία με τον Ιβάν τον Τρομερό, το μεγαλύτερο κομμάτι του πληθυσμού σφαγιάστηκε κι η κουλτούρα των Τατάρων τέθηκε υπό διωγμό. Το 1774 καταστράφηκε εκ νέου κατά τη διάρκεια τοπικής επανάστασης, ξαναχτίστηκε όμως στα χρόνια της Αικατερίνης της Μεγάλης οπότε και επιτράπηκε η επανοικοδόμηση τζαμιών. Η Ταταρική κουλτούρα αφέθηκε να επανέλθει όμως μόνο μετά τη Ρωσική επανάσταση του 1905.
Εξωτερικοί σύνδεσμοι
Κατηγορία:Ευρωπαϊκές πόλεις της Ρωσίας
Αθανάσιος Ταλιαδούρος
Ο Αθανάσιος Ταλιαδούρος (1919 - 26 Σεπτεμβρίου 1999) ήταν Έλληνας πολιτικός.
Σπουδές και δικηγορία
Γεννήθηκε στην Καρδίτσα και ήταν γιος του Σπυρίδωνος Ταλιαδούρου, βουλευτή και υπουργού. Σπούδασε νομική και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος στην Αθήνα.
Πολιτική σταδιοδρομία
Ακολούθησε πολιτική σταδιοδρομία, εκλεγόμενος για πρώτη φορά βουλευτής Καρδίτσας το 1946. Επανεξελέγη με το κόμμα της ΕΡΕ το 1954, το 1961 καθώς και το 1974 με το κόμμα της Νέας Δημοκρατίας.
Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα, διετέλεσε υφυπουργός Εμπορίου (1954-55, 1960-63) στην κυβέρνηση Αλέξανδρου Παπάγου και Κωνσταντίνου Καραμανλή, υφυπουργός Βιομηχανίας στην κυβέρνηση Εθνικής Ενότητας, υφυπουργός Παιδείας στην κυβέρνηση Κωνσταντίνου Καραμανλή, υπουργός Γεωργίας στην κυβέρνηση Καραμανλή (1974-78) καθώς και υπουργός Παιδείας στις κυβερνήσεις Καραμανλή και Γεωργίου Ράλλη. Το 1987 εξελέγη αντιπρόεδρος της Βουλής των Ελλήνων.
Προσωπική ζωή
Κατοικούσε στην Πολιτεία. Ήταν παντρεμένος με την Αγγελική Τεγοπούλου και είχαν αποκτήσει δύο παιδιά, μεταξύ των οποίων τον Σπύρο Ταλιαδούρο, βουλευτή και υφυπουργό. Απεβίωσε στις 26 Σεπτεμβρίου 1999 και κηδεύτηκε στις 29 Σεπτεμβρίου από τον ιερό μητροπολιτικό ναό της Καρδίτσας.
Παραπομπές
Κατηγορία:Βουλευτές Καρδίτσας Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υφυπουργοί Εμπορίου Κατηγορία:Έλληνες υφυπουργοί Βιομηχανίας Κατηγορία:Έλληνες υφυπουργοί Εθνικής Παιδείας και Θρησκευμάτων Κατηγορία:Έλληνες υπουργοί Παιδείας Κατηγορία:Έλληνες υπουργοί Γεωργίας
Πατριάρχης Νικηφόρος Α΄
Γεννήθηκε στην Κωνσταντινούπολη περί το 758-760. Γιος του Θεοδώρου και της Ευδοκίας, μεγάλωσε σε μια αυστηρά ορθόδοξη οικογένεια, η οποία υπέφερε από την εικονομαχία. Ο πατέρας του, γραμματέας του Αυτοκράτορα Κωνσταντίνου του Κοπρώνυμου, εκδιώχθηκε για την εικονολατρία του. Απέκτησε μεγάλη παιδεία και ανέλαβε τη διοίκηση του πτωχοκομείου της Πόλης.
Ενώ ήταν ακόμη νέος, προσπάθησε να αναβιώσει την παράδοση της ιστοριογραφίας στα αρχαία ελληνικά. Έγραψε το έργο Ιστορία σύντομος από της Μαυρικίου Βασιλείας, μια μέτρια προσπάθεια που όμως διακρίνεται για την ψύχραιμη θεώρηση των ταραγμένων γεγονότων που έζησε σαν πρωταγωνιστής μέχρι το έτος 769 (το πρωτότυπο και νεοελληνική μετάφραση της Λίνας Κωσταρέλη στις εκδόσεις «Κανάκης» 1994).
Μετά το θάνατο του Πατριάρχη Ταράσιου, ο Νικηφόρος επελέγη από τον ομώνυμό του Αυτοκράτορα, αν και λαϊκός ακόμη, ως νέος Πατριάρχης, την Κυριακή του Πάσχα, 12 Απριλίου 806. Το γεγονός αυτό, η ανάρρηση λαϊκού στον Πατριαρχικό Θρόνο, είχε συμβεί και με τον προκάτοχό του Πατριάρχη Ταράσιο, προκάλεσε όμως την οργή κληρικών και μοναχών, με επικεφαλής τον Θεόδωρο το Στουδίτη και τον Αρχιεπίσκοπο Θεσσαλονίκης Ιωσήφ. Η εκκλησιαστική έριδα συνεχίστηκε κατά τη διάρκεια της πατριαρχίας του.
Αγωνίστηκε για την τιμή και την προσκύνηση των εικόνων. Όταν όμως έγινε Αυτοκράτορας ο Λέων Ε΄ ο Αρμένιος, τον έπαυσε, τον εξόρισε και τον φυλάκισε. Μετά το θάνατο του Λέοντα, ο Νικηφόρος επανήλθε στην Κωνσταντινούπολη. Ο νέος Αυτοκράτορας Μιχαήλ Β' υποσχέθηκε να τον επαναφέρει στο Θρόνο, υπό την προϋπόθεση ότι δε θα ανακινήσει εκ νέου το θέμα της αναστήλωσης των εικόνων. Τον έφερε μάλιστα γύρω από το ίδιο τραπέζι με τον Θεόδωρο Στουδίτη, χωρίς όμως επιτυχία. Ο Νικηφόρος αρνήθηκε και εξορίστηκε εκ νέου.
Πέθανε εξόριστος στη Μονή του Αγίου Θεοδώρου στις 2 Ιουνίου 828. Αργότερα ανακηρύχθηκε άγιος. Τα λείψανά του μεταφέρθηκαν από τον Πατριάρχη Μεθόδιο στην Κωνσταντινούπολη και ετάφησαν στο Ναό των Αγίων Αποστόλων στις 13 Μαρτίου του 874. Η μνήμη του τιμάται από την Ορθόδοξη Εκκλησία στις 2 Ιουνίου και η ανακομιδή των λειψάνων του από την Ορθόδοξη και την Καθολική Εκκλησία στις 13 Μαρτίου.
Πηγές
Κατηγορία:Πατριάρχες Κωνσταντινουπόλεως Κατηγορία:Βυζαντινοί ιστορικοί Κατηγορία:Εικονομαχία Νικηφόρος Κατηγορία:Βυζαντινοί του 9ου αιώνα Κατηγορία:Επίσκοποι του 9ου αιώνα
Ελληνικές προεδρικές εκλογές 1975
Μια έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 19 Ιουνίου 1975.
Μετά την αποκατάσταση της δημοκρατίας στην Ελλάδα, ο διακεκριμένος νομικός Μιχαήλ Στασινόπουλος εκλέχτηκε ως ο πρώτος, αλλά προσωρινός, Πρόεδρος της Τρίτης Ελληνικής Δημοκρατίας στις 18 Δεκεμβρίου 1974. Με την έναρξη ισχύος ενός νέου συντάγματος το 1975 και την οριστικοποίηση του νέου πολιτικού πλαισίου διεξήχθησαν εκλογές για τον πρώτο τακτικό Πρόεδρο της Δημοκρατίας. Η κυβερνών συντηρητική Νέα Δημοκρατία, η οποία είχε 215 βουλευτές, υποστήριξε τον συντηρητικό πολιτικό Κωνσταντίνο Τσάτσο, ενώ το δεύτερο μεγαλύτερο κόμμα, Ένωσις Κέντρου - Νέες Δυνάμεις, πρότεινε έναν άλλο συντηρητικό πολιτικό και πρώην πρωθυπουργό της Ελλάδας, τον Παναγιώτη Κανελλόπουλο. Στην ψηφοφορία που διεξήχθη στις 19 Ιουνίου, ο Τσάτσος εξελέγη άνετα με 210 ψήφους από τους 295 βουλευτές παρόντες, με τον Κανελλόπουλο να λαμβάνει 65 ψήφους και 20 βουλευτές του ΠΑΣΟΚ και της Ενωμένης Αριστεράς.
Κατηγορία:Ελληνικές προεδρικές εκλογές
Γεωργάνοι Ιωαννίνων
Οι Γεωργάνοι είναι ορεινό χωριό της Δωδώνης στο νομό Ιωαννίνων σε υψόμετρο 580 μέτρων.
Εξωτερικοί Σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Δωδώνης
Σχίσμα Φηλικισσίμου
Το σχίσμα του Φηλικίσσιμου ήταν μια τοπική απόσχιση που δημιουργήθηκε στην Εκκλησία της Βόρειας Αφρικής, με αφορμή τη επιστροφή των πεπτωκότων στους κόλπους της Εκκλησίας. Ο Φηλικίσσιμος ένας πλούσιος και λαϊκός, ο οποίος είχε χειροτονηθεί διάκονος απο το Νοβάτο, ήταν ο προεξάρχων αυτής της απόσχισης, εκμεταλλευόμενος την διαμάχη που ξέσπασε, αφού τόσο οι Μοντανιστές, όσο και «ομολογητές» στο ζήτημα της μετάνοιας των «πεπτωκότων», διαφωνούσαν με τις ενέργειές του.
Τα αίτια
Στη Ρώμη ο Νοβατιανισμός την ίδια εποχή είχε ήδη αναπτυχθεί. Οι σχέσεις των δύο εκκλησιών επίσης ήταν αρκετά στενές και σε ένα περιβάλλον το οποίο επηρεαζόταν απο Μοντανιστικές-ενθουσιαστικές τάσεις, αμέσως άναψε η θρυαλλίδα της διαμάχης μεταξύ, των μοντανιζόντων και αυστηρών, κατά όσων επεδίωκαν επιείκεια στα ζητήματα μετάνοιας. Ο Κυπριανός Καρθαγένης ενώ στο παρελθόν είχε ταχθεί υπέρ της αυστηρής μεθόδου της μετανοίας επί «επιθανάτιας κλίνης», τώρα προέκρινε την επιεική μεταχείριση, όσων δεν είχαν θυσιάσει στα είδωλα. Αυτή η ενέργεια εξόργισε τους τασσόμενους υπέρ της αυστηρότητας. Αντίθετα από αυτούς, δημιουργήθηκε και μια νέα αντίρροπη τάση, η οποία προέκρινε πλήρη επιεικεία. Αυτοί μάλιστα ονομάζονταν «ομολογηταί». Όμως οι ομολογητές προέβηκαν αργότερα, λόγω της αρχικής εύνοιας της εκκλησίας, σε πράξεις που αντιτίθονταν της δικαιοδοσίας τους, όπως την παράδοση συστατικών επιστολών, οι οποίες θεωρούνταν συγχωρητικές. Ο Κυπριανός αντιτάχθηκε σε αυτές τις ενέργειες θεωρώντας τες, άκυρες. Μετά από αυτό δημιουργήθηκε ένταση, ενώ οι «ομολογητές» κληρικοί δέχονταν χωρίς την έγκριση του επισκόπου, σε πλήρη κοινωνία τους «πεπτωκότες». Έτσι συνασπίστηκαν εν τέλει με τους οπαδούς του Νοβατιανού, ο οποίος είχε δει με κακό μάτι τη πολεμική που δέχθηκε από τον Κυπριανό, στην προσπάθεια που διενήργησε, με την απόσχισή του στη Ρώμη.
Το σχίσμα
Ο συνασπισμός των δύο πλευρών, παρά τις αποκλίνουσες απόψεις στόχο είχαν τον επισκοπικό θρόνο. Τελικά αποσχίστηκαν χειροτονώντας επίσκοπο το Φορτουνάτο, πίσω όμως από αυτόν, τα νήματα κινούνταν από τον Φηλικίσσιμο. Ο Κυπριανός σε όλο αυτό το διάστημα της ραγδαίας απόσχισης, έλλειπε από την Καρθαγένη λόγω εξορίας. Μετά από 15 μήνες όμως επέστρεψε με πλήθος πιστών και συγκαλώντας σύνοδο, απέκοψε τους σχισματικούς από την εκκλησιαστική κοινωνία και έθεσε σαφές πλαίσιο για το ζήτημα μετάνοιας των «πεπτωκότων», σύμφωνα με τις θέσεις που είχε αρχικά εισάγει. Οι σχισματικοί δε, αγνοήθηκαν παντελώς. Μάλιστα πάρθηκαν και σκληρά μέτρα κατά τον αποσχισθέντων κληρικών, οι οποίοι έπρεπε οπωσδήποτε να καθαιρεθούν χωρίς καμία πιθανότητα επιστροφής και με δια βίου μετάνοια. Ο Κυπριανός ως ένας εξαιρετικός θεολόγος με άριστη βιβλική κατάρτιση συνέταξε την ίδια εποχή το έργο «Περί ενότητας της Καθολικής εκκλησίας», που αναπτύχθηκαν γενικότερες απόψεις της ενότητας της τοπικής εκκλησίας υπό τον επίσκοπο. Σύμφωνα με αυτή ο επίσκοπος είναι «εν τη εκκλησία» και η «εκκλησία εν τω επισκόπω» και όποιος δεν είναι μαζί του αποκόπτεται, «εκτός εκκλησίας δεν υπάρχει σωτηρία» , η ενότητα του σώματος των επισκόπων διασφαλίζει τη ενότητα της εκκλησίας , η ενότητα της εκκλησίας εκφράζεται με τις ευχαριστίες των τοπικών εκκλησιών που παριστούν τον Μυστικό Δείπνο. Το έργο αυτό έφερε σε δύσκολη θέση τους απολογητές, αλλά και τους πρεσβύτερους και είχε σημαντική απήχηση στην τοπική εκκλησία της Βορείου Αφρικής. Τελικώς το σχίσμα σταδιακά άρχισε να εγκαταλείπεται και να επικρατεί η τάξη της τοπικής εκκλησίας.
Βιβλιογραφία
Φηλικισσίμου
Σούνια ποταμός
Ο Σούνια (κροατικά : Sunja) είναι ποταμός στην κεντρική Κροατία, παραπόταμος του Σάβα. Έχει μήκος 69 χιλιόμετρα (43 μίλια) και η λεκάνη απορροής του καλύπτει έκταση 462 τετραγωνικών χιλιομέτρων (178 τετραγωνικά μίλια).
Ο Σούνια πηγάζει στις ορεινές δασώδεις περιοχές της Ζρίνσκα Γκόρα νότια του χωριού Λόβτσα. Ρέει προς το βορρά μέχρι να γυρίσει νοτιοανατολικά στο Κομογκόβινα, και στη συνέχεια ρέει βόρεια και πάλι κοντά στο Μάιουρ. Συνεχίζει ανατολικά κοντά στο χωριό Σούνια και συνεχίζει μέσα από το Λόνσκο Πόλιε μέχρι να εκβάλει στον Σάβα ανατολικά της Κράπιε.
Εξωτερικοί σύνδεσμοι
Κατηγορία:Παραπόταμοι του Σάβου Κατηγορία:Ποταμοί της Κροατίας
T.A.T.u.
Ιστορία
Οι t.A.T.u. καθ 'όλη τη διάρκεια της καριέρας τους πούλησαν σχεδόν 15.000.000 αντίτυπα παγκοσμίως, γεγονός που τις έκανε το πιο επιτυχημένο συγκρότημα στη μουσική ιστορία της Ρωσίας. Ήταν το πρώτο συγκρότημα που έλαβε IFPI Ευρωπαικό πλατινένιο βραβείο για το ίδιο άλμπουμ σε δύο διαφορετικές γλώσσες. Τα αγγλικά και τα ρωσικά, έκαναν τις t.A.T.u. να επιτύχουν και σε άλλες χώρες εκτός από τη Ρωσία, όπως στην Αμερική, στο Ηνωμένο Βασίλειο, στην Ιαπωνία και σε πολλές άλλες. Το 2003, συμμετείχαν στο διαγωνισμό της Eurovision καταλαμβάνοντας την τρίτη θέση. Το Μάρτιο του 2011 το συγκρότημα ανακοίνωσε τη διάλυση του μέσω της ιστοσελίδας του, με τη Γιούλια και την Έλενα να ακολουθούν σόλο καριέρες.
Δημόσια εικόνα
Τον πρώτο καιρό, η Έλενα και η Γιούλια έδιναν την εντύπωση πως είχαν λεσβιακό δεσμό μεταξύ τους, αλλά όπως υποστήριξαν το 2003 σε ένα ντοκουμέντο γι' αυτές, ξεκαθάρισαν πως αυτό ήταν απλά και μόνο το ύφος του συγκροτήματος και ότι δεν υπήρχε ερωτική σχέση μεταξύ τους. Η Γιούλια είχε δηλώσει ανοιχτά την αμφισεξουαλικότητα της.
Κυκλοφορία singles
Κατηγορία:Νικητές World Music Awards Κατηγορία:Ρωσικά μουσικά συγκροτήματα Κατηγορία:Ντουέτα ηλεκτρονικής μουσικής Κατηγορία:Διαγωνισμός Τραγουδιού Eurovision 2003 Κατηγορία:Συμμετέχοντες στο διαγωνισμό τραγουδιού Eurovision με τη Ρωσία Κατηγορία:Συμμετέχοντες στη Eurovision
Γλίσαντας
Ο Γλίσαντας (Γλίσας) είναι αρχαία βοιωτική πόλη που βρισκόταν ανάμεσα στην Χαλκίδα και στην Θήβα, στις πλαγιές του Υπάτιου όρους. Αναφέρεται από τον Όμηρο ως μία από τις Βοιωτικές πόλεις που πήραν μέρος στον Τρωικό πόλεμο. Ο Παυσανίας αναφέρει πως στον Γλίσαντα πραγματοποιήθηκε η μάχη ανάμεσα στους Επιγόνους και την αρχαία Θήβα. Την εποχή που επισκέφτηκε την πόλη ο Παυσανίας είχαν απομείνει από αυτή μόνο ερείπια
Παραπομπές
Κατηγορία:Πόλεις της αρχαίας Βοιωτίας
Μόουζες Μαλόουν
Ο Μόουζες Γιουτζίν Μαλόουν (Moses Eugene Malone, 23 Μαρτίου 1955 – 13 Σεπτεμβρίου 2015) ήταν Αμερικανός καλαθοσφαιριστής που αγωνίστηκε τόσο στην Αμερικανική Ένωση Καλαθοσφαίρισης (ABA), όσο και στην Εθνική Ένωση Καλαθοσφαίρισης (NBA) από το 1974 έως το 1995. Ένας από τους καλύτερους σέντερ όλων των εποχών, ήταν πολυτιμότερος παίκτης του NBA (MVP) τρεις φορές, 12 φορές NBA All-Star και 8 φορές στην καλύτερη ομάδα του NBA.
Επαγγελματική καριέρα
Οι Γιούτα Σταρς του ABA τον επέλεξαν στον τρίτο γύρο του ντραφτ του 1974 και ο Μαλόουν αποφάσισε να γίνει επαγγελματίας, ο πρώτος στην σύγχρονη ιστορία του επαγγελματικού πρωταθλήματος που δεν φοίτησε σε πανεπιστήμιο. Αρχικά αγωνίστηκε ως πάουερ φόργουορντ καθώς ήταν αδύνατος (τότε 98 κιλά) αλλά με την αύξηση του βάρους και του όγκου του σταδιοδρόμησε ως σέντερ. Σε δύο σεζόν στο ABA είχε μέσο όρο 17,2 πόντους και 12,9 ριμπάουντ ανά παιχνίδι. Στο Ντραφτ του ΝΒΑ του 1976, που πραγματοποιήθηκε για τους υπόλοιπους παίκτες του ΑΒΑ, ο Μαλόουν επιλέχθηκε από τους Πόρτλαντ Τρέιλ Μπλέιζερς με την πέμπτη συνολική επιλογή στο ντραφτ. Οι Μπλέιζερς τον αντάλλαξαν με τους Μπάφαλο Μπρέιβς, οι οποίοι τον αντικατέστησαν μετά από δύο παιχνίδια με τους Χιούστον Ρόκετς τη σεζόν 1976–77. Ήδη την πρώτη του χρονιά στο κορυφαίο πρωτάθλημα ήταν τρίτος ριμπάουντερ πίσω από τους Καρίμ Αμπντούλ Τζαμπάρ και Μπιλ Ουόλτον με μέσο όρο 13,2 ανά αγώνα. Στο δεύτερο παιχνίδι των ημιτελικών της Ανατολικής Περιφέρειας με αντίπαλο ενάντια στους Ουάσινγκτον Μπούλετς, ο Μαλόουν κατέγραψε 15 επιθετικά ριμπάουντ στη νίκη στην παράτασης, θέτοντας νέο ρεκόρ πλέι οφ στο ΝΒΑ. Στην κανονική περίοδο της δεύτερης χρονιάς του, τα στατιστικά του είναι 24,8 πόντοι και 17,6 ριμπάουντ, ενώ είχε το καλύτερο ποσοστό ευστοχίας στην καριέρα του, 54 %. Ήταν έτσι πρώτος ριμπάουντερ στο πρωτάθλημα, ενώ την πρώτη του σεζόν ήταν πρώτος μόνο στα επιθετικά ριμπάουντ με αριθμό ρεκόρ 437. Έτσι αναδείχθηκε για πρώτη φορά πολυτιμότερος παίκτης του πρωταθλήματος. Ο τραυματισμός του δεν βοήθησε την ομάδα να προχωρήσει στα πλέι οφ.
Τη σεζόν 1980–81 ήταν πρώτος ριμπάουντερ με μέσο όρο 14,8 ανά αγώνα, ήταν δεύτερος σκόρερ με μέσο όρο 28,8 πόντους και επελέγη στη δεύτερη καλύτερη ομάδα του πρωταθλήματος. Προς έκπληξη, οδήγησε τους Ρόκετς στους τελικούς του ΝΒΑ, όπου έχασαν από τους Μπόστον Σέλτικς σε έξι αγώνες. Οι Ρόκετς είχαν αρνητικό ισοζύγιο νικών στην κανονική περίοδο 40–42. Κέρδισε το δεύτερο βραβείο MVP το 1982 έχοντας εκείνη τη χρονιά 31,1 πόντους, 14,7 ριμπάουντ και 1,5 κόψιμο ανά αγώνα μέσο όρο. Επανέλαβε την πρώτη θέση στα ριμπάουντ και τη δεύτερη θέση του σκόρερ της κανονικής περιόδου. Ήταν επίσης μέλος της καλύτερης πεντάδας και πέντε φορές All-Star σε έξι σεζόν με την ομάδα. Οι Ρόκετς απέσυραν τη φανέλα με το νούμερο 24 που φορούσε στην ομάδα.
Μεταγράφηκε στους Φιλαδέλφεια 76ερς την επόμενη σεζόν, καθώς οι Ρόκετς άλλαξαν ιδιοκτησία και η νέα δεν δύνονταν να εκπληρώσει το υψηλομισθό συμβόλαιό του. Επανέλαβε την κατάκτηση του τίτλου του MVP και οδήγησε τους 76ερς στο πρωτάθλημα του 1983. Εκείνη τη σεζόν είχε μέσο όρο 24,5 πόντους και 15,3 ριμπάουντ. Στην πρώτη του από τις δύο περιόδους με τη Φιλαδέλφεια, ήταν All-Star σε κάθε μία από τις τέσσερις σεζόν του στη ομάδα, ενώ το 1983 ήταν και MVP των τελικών με μέσους όρους 25,8 πόντους και 18,0 ριμπάουντ, έχοντας καταλυτική παρουσία στην επικράτηση των Σίξερς επί των Λος Άντζελες Λέικερς στην σειρά των τελικών με 4–0. Έχοντας αυξήσει το βάρος του στα 115 κιλά, είχε εξαιρετική απόδοση απέναντι στον ψηλότερό του Καρίμ Αμπντούλ Τζαμπάρ, που είχε επικρατήσει στη ρακέτα των Σίξερς στους τελικούς της προηγούμενης χρονιάς. Την επόμενη χρονιά τραυματισμοί δεν του επέτρεψαν να φτάσει στο καλύτερο της απόδοσης, ήταν όμως και πάλι πρώτος στα ριμπάουντ για πέμπτη συνεχή χρονιά, όμως η ομάδα αποκλείστηκε στον πρώτο γύρο των πλέι οφ. Και την επόμενη χρονιά ήταν πρώτος ριμπάουντερ, έκτη συνεχόμενη, επίδοση ρεκόρ τότε. Ήταν All-Star στις δύο μόνο σεζόν του με τους τότε Ουάσινγκτον Μπούλετς. Υπέγραψε ως ελεύθερος με τους Ατλάντα Χοκς, κερδίζοντας τη 12η συνεχόμενη και τελευταία του επιλογή στο NBA All-Star στην πρώτη του σεζόν. Στα επόμενα χρόνια του, έπαιξε με τους Μιλγουόκι Μπακς πριν επιστρέψει στους 76ερς και ολοκληρώσει την καριέρα του στους Σαν Αντόνιο Σπερς.
Ο Μαλόουν ήταν δυναμικός παίκτης, με καλές τοποθετήσεις στη ρακέτα, ιδιαίτερα παραγωγικός και έξυπνος κοντά στο καλάθι στην επίθεση, κορυφαίος στο ΝΒΑ στα ριμπάουντ έξι φορές (τρίτος στην ιστορία), συμπεριλαμβανομένου του ρεκόρ τότε πέντε συνεχόμενων σεζόν (1981–1985). Με το παρατσούκλι «Πρόεδρος των Διοικητικών Συμβουλίων» για την ικανότητά του στα ριμπάουντ, ολοκλήρωσε την καριέρα του ως ο κορυφαίος όλων των εποχών στα επιθετικά ριμπάουντ αφού οδήγησε τόσο το ABA όσο και το ΝΒΑ στην κατηγορία συνδυαστικά εννέα φορές. Συνδυάζοντας τα στατιστικά του ABA και NBA, ο Μαλόουν κατατάσσεται στην ένατη θέση όλων των εποχών σε πόντους καριέρας (29.580) και τρίτος στα συνολικά ριμπάουντ (17.834). Είναι 10ος σκόρερ όλων των εποχών στο NBA με 27.409 πόντους. Εξακολουθεί να κατέχει τα ρεκόρ του NBA για τα επιθετικά ριμπάουντ στην καριέρα του (6.731), σε μία σεζόν (587) και σε ένα παιχνίδι (21). Κατέχει το ρεκόρ του ΝΒΑ για τους περισσότερους συνεχόμενους αγώνες που διεξήχθησαν χωρίς να αποβληθεί με φάουλ με 1.212.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές Σαν Αντόνιο Σπερς Κατηγορία:Καλαθοσφαιριστές All-Star Game (NBA) Κατηγορία:Σέντερ Κατηγορία:Εισαχθέντες στο Naismith Memorial Basketball Hall of Fame
Τα Τρία Μικρά Γουρουνάκια
Τα τρία μικρά γουρουνάκια είναι ένας μύθος που αναφέρεται σε τρία μικρά γουρουνάκια που χτίζουν τρία σπίτια διαφορετικών υλικών. Ένας μεγάλος κακός λύκος φυσά τα σπίτια των πρώτων δύο γουρουνιών, που ήταν φτιαγμένα από άχυρο και ξύλο αντίστοιχα, αλλά δεν κατάφερε να καταστρέψει το τρίτο σπίτι του γουρουνιού, που ήταν κατασκευασμένο από τούβλα. Οι τυπωμένες εκδόσεις του μύθου, χρονολογούνται από τη δεκαετία του 1840, αλλά η ίδια η ιστορία είναι πολύ μεγαλύτερης ηλικίας. Οι φράσεις που χρησιμοποιούνται στην ιστορία, καθώς και τα διάφορα ηθικά διλήμματα που αντλούνται από αυτήν, έχουν ενσωματωθεί στη δυτική κουλτούρα. Πολλές εκδόσεις των τριών μικρών γουρουνιών έχουν αναδημιουργηθεί ή έχουν τροποποιηθεί με τα χρόνια, μερικές φορές καθιστώντας τον λύκο έναν καλό χαρακτήρα. Πρόκειται για ένα είδος B124 στο σύστημα ταξινόμησης Aarne-Thompson.
Παραδοσιακές εκδόσεις
μικρογραφία| Εικονογράφηση από τον J. Jacobs, αγγλικά παραμύθια (Νέα Υόρκη, 1895) Τα τρία μικρά γουρουνάκια συμπεριλήφθηκαν στο The Nursery Rhymes της Αγγλίας (Λονδίνο και Νέα Υόρκη, c.1886), από τον James Halliwell-Phillipps. Η ιστορία στην αδιαμφισβήτητα γνωστή μορφή της εμφανίστηκε στα αγγλικά παραμύθια του Joseph Jacobs, που δημοσιεύθηκε για πρώτη φορά στις 19 Ιουνίου 1890 έχοντας την Halliwell ως πηγή του.
Η ιστορία αρχίζει με τους πρωταγωνιστικούς χαρακτήρες να αποστέλλονται στον κόσμο από τη μητέρα τους, για να "αναζητήσουν την περιουσία τους". Το πρώτο γουρουνάκι έχτισε ένα σπίτι από άχυρο, αλλά ένας λύκος φυσάει και το καταβροχθίζει. Το δεύτερο γουρουνάκι έχτισε ένα σπίτι από ξύλο, το οποίο και αυτό ο λύκος φυσάει και το ρίχνει κάτω, και το δεύτερο μικρό γουρουνάκι καταβροχθίζεται. Σε κάθε επαφή μεταξύ λύκου και γουρουνιών λέγονται οι παροιμιώδεις φράσεις, και συγκεκριμένα: "Γουρουνάκι, γουρουνάκι, άσε με να μπω."
"Όχι, όχι με τίποτα δεν θα σε αφήσω."
"Τότε θα φυσήξω, θα ξεφυσήξω και το σπίτι σου θα γκρεμίσω."
Το τρίτο γουρουνάκι έχτισε ένα σπίτι από τούβλα. Ο λύκος δεν κατάφερε να γκρεμίσει το σπίτι. Στη συνέχεια προσπαθεί να ξεγελάσει το γουρουνάκι για να βγει από το σπίτι, ζητώντας του να τον συναντήσει σε διάφορα μέρη, αλλά κάθε φορά το γουρουνάκι υπερέχει σε εξυπνάδα. Τέλος, ο λύκος αποφασίζει να μπει από την καμινάδα, οπότε το γουρουνάκι παγιδεύει τον λύκο σε ένα καζάνι με βραστό νερό, κλίνει το καπάκι, στη συνέχεια τον μαγειρεύει και τον τρώει. Σε ορισμένες εκδοχές, ο πρώτος και ο δεύτερος μικρός χοίρος δεν καταβροχθίζονται από τον λύκο, αφού κατεδαφίσει τα σπίτια τους, αλλά αντ' αυτού τρέχουν στο σπίτι του αδελφού τους και αφού ο λύκος πέσει κάτω από την καμινάδα είτε πεθαίνει, όπως στο αρχικό, είτε φεύγει και δεν επιστρέφει ποτέ για να φάει τα τρία γουρουνάκια, που επιβιώνουν και στις δύο περιπτώσεις.
Η ιστορία χρησιμοποιεί τον λογοτεχνικό κανόνα των τριών, που εκφράζεται σε αυτή την περίπτωση ως ένα «τρισδιάστατο», καθώς το τρίτο σπίτι του τρίτου γουρουνιού αποδεικνύεται ότι είναι το μόνο που είναι επαρκές για να αντισταθεί στον λύκο. Παραλλαγές της ιστορίας εμφανίστηκαν στον Θείο Remus: τα τραγούδια και οι λέξεις του το 1881. Η ιστορία έκανε επίσης μια εμφάνιση στις Νύχτες με τον Θείο Remus το 1883, και από τον Joel Chandler Harris, όπου τα γουρουνάκια αντικαταστάθηκαν από το κουνέλι Brer. Ο Άντριου Λανγκ το συμπεριέλαβε στο βιβλίο του Green Book Fairy, το οποίο δημοσιεύθηκε το 1892, αλλά δεν ανέφερε την πηγή του. Σε αντίθεση με την εκδοχή του Jacobs, που άφησε τα γουρουνάκια ανώνυμα, η επανάληψη του Lang ονόμασε τα γουρουνάκια: Browny, Whitey και Blacky. Απομονώθηκε επίσης εξερευνώντας τον χαρακτήρα κάθε γουρουνιού και αναλύοντας λεπτομερώς την αλληλεπίδραση μεταξύ τους. Ο ανταγωνιστής αυτής της έκδοσης είναι μια αλεπού, όχι ένας λύκος. Τα σπίτια των γουρουνιών είναι κατασκευασμένα από λάσπη, λάχανο ή τούβλο. Ο Blacky, το τρίτο γουρουνάκι, διασώζει τον αδελφό του και την αδερφή του από την αλεπού, αφού η αλεπού είχε νικήσει.